প্রাথমিক অবস্থায় বেইজিং প্রধানত উইঘুর চরমপন্থিদের এসব দীক্ষা দান কেন্দ্রে আটক করে রাখত। তবে বর্তমানে এসব কেন্দ্রে সাধারণ উইঘুরদেরও আটক করে রাখা হচ্ছে। চলতি মাসের শুরুর দিকে জাতিসংঘের একজন কর্মকর্তা এসব দীক্ষা দান কেন্দ্রের একজন চীনা কর্মকর্তাকে এ বিষয়ে জিজ্ঞেস করলে তিনি এসব অভিযোগ অস্বীকার করে বলেন, ‘এখানে রাজনৈতিক দীক্ষা দান কেন্দ্রের মত কোনো কিছুই নেই’, বরং তিনি দাবী করেন এগুলো মূলত অপরাধীদের জন্য একধরনের শিক্ষামূলক বিদ্যালয়।